**Doložka vybraných vplyvov**

**A.1. Názov materiálu:** Vládny návrh zákona,ktorým sa mení a dopĺňa zákon č. 2/1991 Zb. o kolektívnom vyjednávaní v znení neskorších predpisov

**Termín začatia a ukončenia PPK**:

**A.2. Vplyvy:**

|  |  |  |  |
| --- | --- | --- | --- |
|  | Pozitívne\* | Žiadne\* | Negatívne\* |
| 1. Vplyvy na rozpočet verejnej správy |  | x |  |
| 2. Vplyvy na podnikateľské prostredie – dochádza k zvýšeniu regulačného zaťaženia? | x |  | x |
| 3. Sociálne vplyvy  - vplyvy na hospodárenie obyvateľstva,  - sociálnu exklúziu,  - rovnosť príležitostí a rodovú rovnosť a vplyvy na zamestnanosť | x |  |  |
| 4. Vplyvy na životné prostredie |  | x |  |
| 5. Vplyvy na informatizáciu spoločnosti |  | x |  |

A.3. Poznámky

Navrhnutou novelou zákona o kolektívnom vyjednávaní sa menia ustanovenia, ktoré sa týkajú rozširovania kolektívnych zmlúv vyššieho stupňa v súlade s Programovým vyhlásením vlády SR na roky 2012-2016 a s plánom legislatívnych úloh vlády SR na 2. polrok 2012.

A.4. Alternatívne riešenia

**A.5. Stanovisko gestorov**

**Vplyvy na podnikateľské prostredie**

|  |  |
| --- | --- |
| **Vplyvy na podnikateľské prostredie** | |
| **3.1**. Ktoré podnikateľské subjekty budú predkladaným návrhom ovplyvnené a aký je ich počet? | Cieľom návrhu zákona je najmä úprava podmienok rozširovania záväznosti kolektívnej zmluvy vyššieho stupňa na ďalších zamestnávateľov v odvetví.  Podľa evidencie na MPSVR SR bolo v roku 2012 zatiaľ uzatvorených 22 kolektívnych zmlúv vyššieho stupňa pre 13 odvetví (napríklad strojárstvo, potravinárstvo, chémia, elektrotechnika). Napríklad zamestnávatelia v odvetví strojárstva zamestnávajú celkovo približne 150 tisíc zamestnancov, z toho približne 30 tisíc zamestnancov bolo pokrytých kolektívnymi zmluvami vyššieho stupňa „priamo“, z dôvodu, že ich zamestnávateľ je združený v organizácii zamestnávateľov, ktorá kolektívnu zmluvu uzatvorila.  Počet dotknutých podnikateľských subjektov, na ktorých by sa rozšírila záväznosť kolektívnej zmluvy vyššieho stupňa, nie je možné uviesť vzhľadom k tomu, že nie je možné predpokladať u koľkých kolektívnych zmlúv vyššieho stupňa dôjde k rozšíreniu ich záväznosti. K možnému okruhu zamestnávateľov, ktorí budú vylúčení z rozširovania, možno uviesť, že podľa údajov Štatistického úradu SR k 30.6.2012 až 81,2% zamestnávateľov boli zamestnávatelia zamestnávajúci menej ako 20 zamestnancov.  Zároveň sa menia aj počty zamestnávateľov v odvetví alebo v časti odvetvia, pretože sa vychádza z SK NACE kódu, ktorý sa môže meniť v závislosti od prevažujúcej činnosti vykonávanej zamestnávateľom. |
| **3.2**. Aký je predpokladaný charakter a rozsah nákladov a prínosov? | Podľa doterajšieho právneho stavu je označením odvetvia kolektívnej zmluvy vyššieho stupňa kód štatistickej klasifikácie ekonomických činností na úrovni skupiny; návrhom sa rozširuje označenie odvetvia kolektívnej zmluvy vyššieho stupňa na úrovni divízie alebo jej časti (skupiny).  Ďalej sa navrhuje:   * vypustenie podmienky súhlasu zamestnávateľa s rozšírením záväznosti kolektívnej zmluvy vyššieho stupňa, * pre rozšírenie záväznosti kolektívnej zmluvy vyššieho stupňa sa navrhuje ustanoviť podmienku reprezentatívnosti, t.j. v odvetví rozšíriť len takú kolektívnu zmluvu, ktorá spĺňa podmienku reprezentatívnosti založenú na princípe, že zamestnávatelia, pre ktorých je záväzná kolektívna zmluva vyššieho stupňa, ktorá sa navrhuje rozšíriť, zamestnávajú v odvetví alebo v časti odvetvia väčší počet zamestnancov ako zamestnávatelia združení v inej organizácii zamestnávateľov, ktorá v tom istom odvetví alebo v časti odvetvia uzatvorila inú kolektívnu zmluvu vyššieho stupňa.    Z rozšírenia záväznosti kolektívnej zmluvy vyššieho stupňa sa navrhuje vylúčiť taxatívne vymedzené kategórie zamestnávateľov (ide o zamestnávateľa, na ktorého sa ku dňu účinnosti rozšírenia vzťahuje záväznosť inej kolektívnej zmluvy vyššieho stupňa, zamestnávateľa, ktorý je ku dňu účinnosti rozšírenia v úpadku, zamestnávateľa, ktorý je ku dňu účinnosti rozšírenia v likvidácii, zamestnávateľa, u ktorého ku dňu účinnosti rozšírenia bol zavedený ozdravný režim alebo bola zavedená nútená správa, zamestnávateľa, ktorý zamestnáva do 20 zamestnancov, zamestnávateľa, ktorý zamestnáva aspoň 10 % osôb so zdravotným postihnutím, zamestnávateľa, ktorého postihla mimoriadna udalosť, ktorej následky ku dňu účinnosti rozšírenia trvajú, zamestnávateľa, ktorý ku dňu účinnosti rozšírenia vykonáva podnikateľskú činnosť menej ako 24 mesiacov).  Návrh, odstránením prekážky (podmienka súhlasu zamestnávateľa) pre rozširovanie kolektívnych zmlúv vyššieho stupňa, zakladá do budúcna možnosť zvýšenia finančných nákladov pre časť podnikateľských subjektov; priamo až v súvislosti s návrhom na rozšírenie záväznosti konkrétnej kolektívnej zmluvy vyššieho stupňa. |
| **3.3**. Aká je predpokladaná výška administratívnych nákladov, ktoré podniky vynaložia v súvislosti s implementáciou návrhu? | Implementácia návrhu nepredpokladá zvýšenie administratívneho zaťaženia pre podnikateľské subjekty. |
| **3.4**. Aké sú dôsledky pripravovaného návrhu pre fungovanie podnikateľských subjektov na slovenskom trhu (ako sa zmenia operácie na trhu?) | Bez vplyvu |
| **3.5**. Aké sú predpokladané spoločensko – ekonomické dôsledky pripravovaných regulácií? | Pozitívny vplyv návrhu zákona na postavenie zamestnancov, zvýšenie ich ochrany v pracovnoprávnych vzťahoch a zabezpečenie ich pracovnoprávnych práv pozitívne ovplyvní postavenie zamestnávateľov, na ktorých sa rozšíri záväznosť kolektívnej zmluvy vyššieho stupňa, stabilizovaním pracovného trhu v danom odvetví. |

**Sociálne vplyvy - vplyvy na hospodárenie obyvateľstva, sociálnu exklúziu, rovnosť príležitostí a rodovú rovnosť a na zamestnanosť**

|  |  |
| --- | --- |
| **Sociálne vplyvy predkladaného materiálu - vplyvy na hospodárenie obyvateľstva, sociálnu exklúziu, rovnosť príležitostí a rodovú rovnosť a vplyvy na zamestnanosť** | |
| **4.1.** Identifikujte vplyv na hospodárenie  domácností a špecifikujte ovplyvnené skupiny domácností, ktoré budú pozitívne/negatívne ovplyvnené. | Bez vplyvu |
| Kvantifikujte:  - Rast alebo pokles príjmov/výdavkov na priemerného obyvateľa  - Rast alebo pokles príjmov/výdavkov za jednotlivé ovplyvnené skupiny domácností  - Celkový počet obyvateľstva/domácností ovplyvnených predkladaným materiálom | Bez vplyvu |
|  |
| **4.2.** Zhodnoťte kvalitatívne (prípadne kvantitatívne) vplyvy na prístup k zdrojom, právam, tovarom a službám u jednotlivých ovplyvnených skupín obyvateľstva. | Návrh zákona bude mať pozitívny vplyv na postavenie zamestnancov, zvýšenie ich ochrany v pracovnoprávnych vzťahoch a zabezpečenie ich pracovnoprávnych práv. Pozitívny vplyv nie je možné kvantitatívne zhodnotiť z dôvodu, že nie je možné odhadnúť u koľkých kolektívnych zmlúv vyššieho stupňa bude rozšírená ich záväznosť. |
| **4.3.** Zhodnoťte vplyv na rovnosť príležitostí:  Zhodnoťte vplyv na rodovú rovnosť. | Bez vplyvu |
| **4.4.** Zhodnoťte vplyvy na zamestnanosť.  Aké sú vplyvy na zamestnanosť ?  Ktoré skupiny zamestnancov budú ohrozené schválením predkladaného materiálu ?  Hrozí v prípade schválenia predkladaného materiálu hromadné prepúšťanie ? | Bez vplyvu |